Tolong jelaskan mengenai Nama : dari Makhluk Berekor dalam bahasa melayu

Debut (Anime) : Naruto: Shippūden, Episod 151

Muncul dalam : Anime dan Manga

Menurut Madara Uchiha, di penghujung kehidupan Pendeta Enam Haluan, dia telah membahagi-bahagikan chakura milik Makhluk Berekor Sepuluh kepada sembilan raksasa yang diperbuat daripada gumpalan awan chakura besar yang kemudiannya dikenali sebagai "Makhluk Berekor".

"Rokubi" diserahkan kepada Kirigakure dan dimeterai ke dalam tubuh Utakata. Menurut jalan cerita anime, pada suatu ketika sebelum kemunculannya, guru Utakata yang bernama Harusame telah cuba untuk mengeluarkan makhluk berekor enam ini daripada tubuh Utakata tetapi gagal. Harusame bertujuan ingin menyelamatkan anak muridnya daripada menjadi "senjata hidup" di kampung Kirigakure. Bagaimanapun, Utakata yang tidak mendengar apa yang diucapkan oleh gurunya, kemudiannya menganggap tindakan gurunya itu hanya sekadar mahu membunuhnya. Kegagalan ini mengakibatkan Utakata berubah kepada bentuk lengkap Rokubi lalu membunuh Harusame.